Онотолоп хозур тәбиғәт ҡосағына сумаһың: те­лә­йһең икән сәғәттәр буйы ҡайҙалыр ағылған болоттарға текәлеп хыял-ланып ят­ы­р­ға мөмкин, йә булмаһа тал-сыҡҡансы китап уҡы, бер кем ҡамасауламай. Эргәлә генә уфылдап һыйырҙар утлап йөрөй. Һауа аңлата алмаҫлыҡ ҡуйы үлән, сәскәләр еҫенә ту­л­ған. Үләндән үләнгә һикергеләп сиңерткәләр йырлай, кемуҙар-ҙан ҡоштар сир­ҡылдаша. Һырғый аҡ ҡайындар һылашып үҫкән бейек тауҙың түбәһе күк сат­ы­р­ына бар­ып ялғанған һымаҡ күренә. Өҫтә, бик бейектә, зәңгәр яулығын болғай-болғай һағым бейей. Рәхәт! Ҡайһы ваҡыт Хәйбулла илһамланып китеп кеҫәһенән ҡә­л­әм киҫәге килтереп сығара ла тәмәке ҡабына күргәнен төшөрөргә тотона. Тик был ҡап тәмәкеһе бө­ткәс тә сит-кә ырғытыла…